Stichting Uniek Curaçao

Stichting Uniek Curaçao (abreviá Uniek) ta e organisashon di boluntario na Kòrsou pa konservashon di naturalesa i edukashon ambiental situá na Willemstad i ku ta komprometé na oumentá konosementu di e isla riba tereno di kultura i naturalesa.

 Historia 
Na aña 1991 un grupo di trabou a lanta durante un kurso di Ofisina di Desaroyo di Turismo di Kòrsou. E grupo di proyekto, ku a sali for di e grupo di trabou, a organisá vários eksposishon di potrèt i a saka publikashonnan promoviendo Kòrsou. Dia 21 di desèmber 1992https://www.uniekcuracao.com/organisatie-2/geschiedenis, esaki a keda formalisá den Fundashon Uniek Curaçao. E fundadónan inisialmente a traha prinsipalmente for di un punto di bista turístiko. Durante e siguiente añanan, no solamente e kantidat di kaminata informativo i ekskurshonnan a krese, e énfasis tambe a kambia mas i mas pa introdusí yu di Kòrsou na nan propio isla: ‘Konosé bo isla’. 

Uniek ta sostene ademas aktividatnan di bario i proyektonan di mehorashon di bario ku mantenshon i renobashon pa oumenta e kalidat di bida. Tambe e fundashon ta envolvi hobennan dor di kolaborá ku skolnan. Studiantenan ta bai riba ekskurshon i ta partisipá den trabounan di mantenshon i kòrtamentu.

Durante añanan, e mantenshon i desaroyo sostenibel di vários reserva natural riba e isla a wòrdu agregá. Uniek tin e maneho di alrededor di 30 área di kana ku un multitut di kaminda. Esaki tambe ta hasi e link ku e desaroyo di turismo, unda e enfasis ta prinsipalmente riba sostenibilidat. Ofisina di Turismo di Curaçaohttps://www.facebook.com/photo/?fbid=586695923504632&set=pcb.586696063504618 ta kolabora ku Uniek riba entre otro e aktividatnan di Cura Doet. Durante Cura Doet, boluntarionan ta wòrdu ligá na proyektonan pa asina stimulá envolvimentu sosial i koheshon sosial na Kòrsou.https://www.curadoet.com/nl

 Kolekshon informativo 
Na mart 2024 Uniek a lansa e promé buki di e kolekshon di tres parti ‘Konosé bo isla’.Stichting Uniek Curaçao brengt boek uit over Bándabou, Paradijs FM (25 di mart 2024) E kolekshon a wòrdu skirbí spesialmente pa hisa konosementu di e hendenan di nan propio isla na un nivel mas haltu, ku otro palabra: Konosé bo isla. E buki ta publiká den tres idioma: Papiamentu, Hulandes i Ingles i tambe ta duna akseso na e bishitante. E promé buki aki ta kubri Bandabou i ta kontené 280 página ku, entre otro,  informashon históriko i kultural, flora i fauna spesial, obranan di awa i bista mientras kada kapítulo tin un mapa di e área. E di dos buki tokante e parti sentral di e isla lo sali na desèmber 2024 i e di tres – i último – parti tokante Bandariba na mitar di 2025.

Na 2011 el a risibí e Premio Kultural PBCCG. Presidente di Uniek ta Frendsel Clemente Mercelina.

 Link eksterno 
  Wèpsait ofisial di Uniek Curaçao

Category:Kòrsou
Category:Naturalesa